ΓΡΑΠΤΗ ΕΡΩΤΗΣΗ E-0181/99

υποβολή: Alexandros Alavanos (GUE/NGL) προς την Επιτροπή

(11 Φεβρουαρίου 1999)

Θέμα: Διακοπή χρηματοδοτήσεων προς το Άγιον Όρος

Παρά την απόφαση της Επιτροπής να χρηματοδοτεί στο πλαίσιο του προγράμματος Raphaël (Δράση 1) μνημεία μεγάλης ακτινοβολίας, όπως είναι το Άγιον Όρος, η Ακρόπολη των Αθηνών και το Sant Jacques de Compostelle, το Άγιον Όρος αποκλείστηκε από τις χρηματοδοτήσεις των προγραμμάτων του 1998 της ΓΔ 10.

Ερωτάται η επιτροπή:

1. Με ποιά κριτήρια το Άγιον Όρος αποκλείστηκε από τις χρηματοδοτήσεις του 1998, δεδομένου ότι στον προϋπολογισμό του 1998 υπάρχει ειδική μνεία για την συνέχιση των χρηματοδοτήσεων προς το Άγιον Όρος με βάση το σχετικό ψήφισμα του ΕΚ;

2. Ποιά έργα έχουν χρηματοδοτηθεί για το 1998 στο πλαίσιο του Προγράμματος Raphaël;

3. Σε ό,τι αφορά την Ακρόπολη, θα διατηρηθούν οι χρηματοδοτήσεις τα επόμενα χρόνια για τη συνέχιση των εργασιών που εξελίσσονται ικανοποιητικά σύμφωνα και με γνωμοδοτήσεις διεθνών εμπειρογνωμόνων, καθώς και με έκθεση εμπειρογνωμόνων του 1992, που έγινε με αίτημα της Επιτροπής, και στην οποία διατυπώνεται η άποψη ότι θα πρέπει να συνεχιστεί η χρηματοδότηση μέχρι το πέρα των εργασιών;

Απάντηση του κ. Oreja εξ ονόματος της Επιτροπής

(23 Μαρτίου 1999)

Η Επιτροπή προτίθεται να στηρίξει σημαντικά μνημεία όπως τα μοναστήρια του Αγίου ρους, η Ακρόπολη των Αθηνών και τα μνημεία του Santiago de Compostelle στο πλαίσιο της δράσης 1 του προγράμματος Raphael για το 1998, ιδίως στα πλαίσια των υποχρεώσεών της έναντι των "Εργαστηρίων Ευρωπαϊκής Πολιτιστικής Κληρονομιάς".

Σύμφωνα με τη διαδικασία που προβλέπεται για τη δράση αυτή, σχέδια υποβάλλονται από τις εθνικές αρχές των κρατών μελών που δικαιούνται να συμμετάσχουν στο πρόγραμμα Raphael. Στο πλαίσιο αυτό, η Επιτροπή έλαβε 12 σχέδια από δέκα εθνικές αρχές (ένα από το Βέλγιο, δύο από την Ελλάδα (Ακρόπολη και γιο ρος), ένα από την Ισπανία, ένα από τη Γαλλία, δύο από την Ιρλανδία, ένα από την Ιταλία, ένα από την Φινλανδία, ένα από τη Σουηδία, ένα από το Ηνωμένο Βασίλειο και ένα από τη Νορβηγία).

χοντας υπόψη το ενδιαφέρον που εκφράστηκε σε όλα τα υποβληθέντα σχέδια και τις ιδιαίτερα περιορισμένες πιστώσεις που έχουν χορηγηθεί για τη δράση αυτή, η Επιτροπή, αφού έλαβε τη γνώμη ομάδας ανεξάρτητων εμπειρογνωμόνων, πρότεινε να επιλεγεί ένα μόνο σχέδιο από κάθε χώρα. Η πρόταση αυτή έγινε δεκτή και εγκρίθηκε από την επιτροπή του προγράμματος Raphael, η οποία αποτελείται από επίσημους αντιπροσώπους των χωρών που είναι επιλέξιμες προς συμμετοχή στο εν λόγω πρόγραμμα. Τα δέκα σχέδια είναι: Βέλγιο - ο χώρος της Μάχης του Βατερλώ, Ελλάδα - η Ακρόπολη των Αθηνών, Ισπανία - το Camino de Santiago, Γαλλία - "AREA": προστασία ευρωπαϊκών αρχαιολογικών αρχείων, Ιρλανδία - ένας αρχαιολογικός χώρος στο Boyne Valley, Ιταλία - ο Πύργος της Πίζας, Φινλανδία - ανάπτυξη της αντοχής στο χρόνο επενδυμένων με μάρμαρα προσόψεων, Σουηδία - "Tanum": ένας χώρος με προϊστορικές χαρακτικές απεικονίσεις, Ηνωμένο Βασίλειο - προληπτικά χωματουργικά έργα στο Τείχος του Αδριανού και Νορβηγία - Καθεδρικός Ναός Nidaros.

Λόγω της θρησκευτικής και πολιτιστικής τους σπουδαιότητας, η Επιτροπή θα εξετάσει οπωσδήποτε προσεκτικά την προοπτική ενίσχυσης των μοναστηριών του Αγίου ρους, εφόσον οι ελληνικές αρχές υποβάλλουν σχετικό σχέδιο στο πλαίσιο του προγράμματος Raphael 1999 και της δραστηριότητας "Εργαστήρια Ευρωπαϊκής Πολιτιστικής Κληρονομιάς".

σον αφορά το σχέδιο προστασίας και αναστήλωσης των μνημείων της Ακρόπολης, η Επιτροπή θα ήθελε να πληροφορήσει το αξιότιμο μέλος του Κοινοβουλίου ότι, για το τρέχον έτος, η παροχή ενίσχυσης στο σχέδιο αυτό μπορεί να προβλεφθεί αποκλειστικά και μόνο στα πλαίσια των εργαστηρίων ευρωπαϊκής πολιτιστικής κληρονομιάς του προγράμματος Raphael για το 1999, υπό την προϋπόθεση της υποβολής του από τις ελληνικές αρχές. σον αφορά τη συνέχιση της χρηματοδότησης από την Επιτροπή των σχετικών με την Ακρόπολη έργων μετά το 1999, αυτή θα εξαρτηθεί από τους κανόνες και τους όρους του προγράμματος-πλαισίου "Πολιτισμός 2000", του οποίου η έγκριση εξετάζεται ακόμη από το Ευρωπαϊκό Κοινοβούλιο και το Συμβούλιο.